stanford-oval/wikipedia huggingface dataset:
Didolodontidae

| Didolodontidae |
| --- | --- |
 Didolodus
 Paleoseeni–Eoseeni  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Alaluokka::  Synnyttävät nisäkkäät Theria
Osaluokka::  Istukkanisäkkäät Eutheria
Lahko::  †Condylarthra
Heimo::  †Didolodontidae  Ameghino, 1897
Katso myös
   Didolodontidae Commonsissa 
Infobox OKNimi-testi OK: 
Didolodontidae on sukupuuttoon kuollut istukkanisäkkäiden heimo ryhmästä Condylarthra tai mahdollisesti Notoungulata. Ne luokiteltiin aiemmin Arctocyoniaan tai Litopternaan. Heimon fossiileja löydettiin Patagoniasta, Argentiinasta ja sen nimesi Florentino Ameghino vuonna 1897. 1900-luvun alkupuoliskolla niitä tutki George Gaylord Simpson. Lahkon Litopterna uskotaan kehittyneen niistä.
Ne ovat läheistä sukua heimon Mioclaenidae lajeille. On ehdotettu, että Didolodontidae ja Mioclaenidae muodostaisivat yhdessä Litopternan kanssa lahkon Panameriungulata.
Didolodontidaeen kuului useita sukuja, joista tunnetuin on Didolodus. Fossiilit koostuvat pääosin kalloista, leuoista ja hampaiden jäännöksistä. Eläimet olivat keskikokoisia, suunnilleen 60 senttiä pitkiä. Ne olivat Pohjois-Amerikassa eläneiden Condylarthra-lajien aikalaisia, ja monipuolistuivat kun Etelä-Amerikka ja Antarktis eriytyivät toisistaan.
Suvut

Asmithwoodwardia
Escribania
Ernestokokenia
Lamegoia
Paulacotoia
Paulogervaisia
Raulvaccia
Salladolodus
Xesmodon
Megacrodon
Lambdaconus
Didolodus
Käännös suomeksi
Diego Pérez

| 0 | 1 | 2 |
| --- | --- | --- |

Henkilötiedot
Koko nimi: Diego Fernando Pérez Aguado
Syntymäaika: 18. toukokuuta 1980 (ikä 44)
Syntymäpaikka: Montevideo, Uruguay
Pelipaikka: keskikenttäpelaaja
Pituus: 178 senttimetriä
Seurat
| Vuodet | Seura | O (M) |
| 1999–2003 2003–2004 2004–2010 2010−2015 | Defensor Peñarol Monaco Bologna | 95 (8) 13 (2) 146 (2) 108 (0) |
Maajoukkue
|  2001–2014 | Uruguay U20 Uruguay | 5 (0) 88 (2) |
 Seurajoukkueuran tilastot kattavat vain kansalliset sarjat, päivitetty 14. helmikuuta 2019.  Maajoukkueuran tilastot päivitetty 14. helmikuuta 2019.
| Mitalit> Maa:   Uruguay.Miesten jalkapallo.Copa America  | Mitalit> Maa:   Uruguay.Miesten jalkapallo.Copa America  | Mitalit> Maa:   Uruguay.Miesten jalkapallo.Copa America  | Maa:   Uruguay> Miesten jalkapallo. |
| --- | --- | --- | --- |
|  Kultaa | Argentiina 2011 | jalkapallo |  |
|  Pronssia | Peru 2004 | jalkapallo |  |
Diego Fernando Pérez Aguado (s. 18. toukokuuta 1980 Montevideo, Uruguay) on uruguaylainen jalkapalloilija, pelipaikaltaan puolustava keskikenttäpelaaja. Hän pelasi ammattilaisena vuosina 1999−2015. Uruguayn jalkapallomaajoukkueessa hän pelasi 88 ottelua.
Ura > Seurajoukkueura

Pérez liittyi 19-vuotiaana Defensor Sportingiin ja nousi pian myös avauskokoonpanoon. Vuonna 2003 hän siirtyi Uruguayn suurseura Peñaroliin, mutta pelasi kauden aikana vain 13 ottelua. Kesällä 2004 hän teki sopimuksen Monacon kanssa. Kausi 2005–2006 sujui Pérezin osalta hyvin ja hän kuului valmentaja Francesco Guidolinin luottopelaajiin. Hän pelasi Monacossa kuuden kauden aikana kaikkiaan 146 Ranskan pääsarjaottelua, joissa teki kaksi maalia. Mestarien liigassa hän pelasi kuusi ottelua ja lisäksi kaksi karsintaottelua.
Pérez siirtyi Bolognaan kahden miljoonan euron siirtosummalla kesällä 2010. Seuraavien neljän kauden aikana hän pelasi 23−28 Serie A -ottelua. Kaikkiaan Italian pääsarjaotteluita kertyi hänelle 105. Bolognan pudottua Serie B:hen hän pääsi kaudella 2014−2015 kentälle vain kolmessa liigaottelussa ja lopetti uransa kauden jälkeen.
Ura > Maajoukkueura

Pérez pelasi ensimmäisen A-maaottelunsa Uruguayn joukkueessa vuoden 2001 Copa Américan avausottelussa Boliviaa vastaan. Hän pelasi neljänneksi sijoittuneen Uruguayn kaikissa kuudessa ottelussa. Copa Américassa 2004 hän pelasi Uruguayn pronssijoukkueessa neljässä ottelussa. Vuoden 2007 maanosan mestaruuskilpailuissa hän pelasi viisi ottelua Uruguayn sijoittuessa neljänneksi. Copa Américassa 2011 hän pelasi Uruguayn kultajoukkueessa viisi ottelua mukaan lukien loppuottelu Paraguayta vastaan.
Pérez kuului Etelä-Afrikan MM-kilpailuissa 2010 Uruguayn avauskokoonpanoon kaikissa seitsemässä ottelussa joukkueen sijoittuessa neljänneksi. Hän oli joukkueessa myös Brasilian MM-kilpailuissa 2014 muttei päässyt pelaamaan yhdessäkään ottelussa.
Aiheesta muualla

Tilastot L'Equipen sivustolla
Uruguayn joukkue – Jalkapallon MM-kilpailut 2010
1 Muslera |
2 Lugano |
3 Godín |
4 Fucile |
5 Gargano |
6 Victorino |
7 Cavani |
8 Eguren |
9 Suárez |
10 Forlán |
11 Á. Pereira |
12 Castillo |
13 Abreu |
14 Lodeiro |
15 Pérez |
16 M. Pereira |
17 Arévalo |
18 González |
19 Scotti |
20 Á. Fernández |
21 S. Fernández |
22 Cáceres |
23 Silva |
valmentaja Tabárez
Uruguayn joukkue – Maanosaliittojen cup 2013
1 Muslera |
2 Lugano |
3 Godín |
4 Coates |
5 Gargano |
6 Hernández |
7 Rodríguez |
8 Eguren |
9 Suárez |
10 Forlán |
11 Á. Pereira |
12 Castillo |
13 Aguirregaray |
14 Lodeiro |
15 Pérez |
16 M. Pereira |
17 Arévalo |
18 Ramírez |
19 Scotti |
20 González |
21 Cavani |
22 Cáceres |
23 Silva |
valmentaja Tabárez
Uruguayn joukkue – Jalkapallon MM-kilpailut 2014
1 Muslera |
2 Lugano |
3 Godín |
4 Fucile |
5 Gargano |
6 Á. Pereira |
7 Rodríguez |
8 Hernández |
9 Suárez |
10 Forlán |
11 Stuani |
12 Muñoz |
13 Giménez |
14 Lodeiro |
15 Pérez |
16 M. Pereira |
17 Arévalo |
18 Ramírez |
19 Coates |
20 González |
21 Cavani |
22 Cáceres |
23 Silva |
valmentaja Tabárez
Diodotos

Diodotos (m.kreik. Διόδοτος, lat. Diodotus) voi viitata seuraaviin henkilöihin:
Diodotos (427 eaa.), ateenalainen Kleonin vastustaja
Diodotos I (255 eaa.), Baktrian satraappi
Diodotos II (230 eaa.), Kreikkalais-baktrialaisen kuningaskunnan kuningas, Diodotos I:n poika
Diodotos Tryfon (k. 138 eaa.), Seleukidien valtakunnan kuningas
Diodotos (ensimmäinen vuosisata eaa.), stoalainen filosofi, Ciceron opettaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Diodotos”, voi hakea sivunnimihaulla, laajalla sivunnimihaulla tai tekstihaulla.
Dinar Hafizullin

| Dinar Hafizullin |
| --- | --- |

Henkilötiedot
Syntynyt: 1. toukokuuta 1989 (ikä 35) Kazan, Venäjän SFNT, Neuvostoliitto
Kansalaisuus:   Venäjä
Jääkiekkoilija
Pelipaikka:  puolustaja
Maila:  vasen
Pituus:  180 cm
Paino:  82 kg
Seura
Seura:  Ak Bars Kazan
Sarja:  KHL
Pelaajaura
Pääsarjaura:  2006–
Aik. seurat:  Ak Bars Kazan (RSL/KHL) Neftjanik Almetjevsk (RUS-2) Vitjaz Podolsk (KHL) SKA Pietari (KHL) Salavat Julajev Ufa (KHL)
Dinar Ramiljevitš Hafizullin (ven. Динар Рамилевич Хафизуллин; s. 1. toukokuuta 1989 Kazan, Venäjän SFNT, Neuvostoliitto) on venäläinen jääkiekkopuolustaja, joka pelaa KHL-joukkue Ak Bars Kazanissa.
Ura > Seuraura

Hafizullin on Ak Bars Kazanin kasvatti. Hän debytoi seuran miesten kakkosjoukkueessa vain 15-vuotiaana Venäjän kolmanneksi korkeimmalla sarjatasolla Pervaja Ligassa kaudella 2004–2005. Kaudella 2006–2007 vain 17-vuotias Hafizullin sai tililleen ensimmäisen ottelunsa Superliigassa. Kaudeksi 2007–2008 hän siirtyi Venäjän toiseksi korkeimmalle sarjatasolle Vysšaja Ligan Neftjanik Almetjevskiin, jossa tulokaskausi toi 59 runkosarjaottelussa tehot 1+8=9 ja seitsemässä playoff-ottelussa yhden syöttöpisteen. Hafizullin voitti runkosarjassa joukkueen sisäisen tehotilaston lukemalla +24. Hän jatkoi Neftjanikissa kahtena seuraavanakin kautena Ak Barsin KHL-joukkueen sopimuspelaajana, mutta ei saanut kuitenkaan tililleen KHL-otteluita.
Kaudeksi 2010–2011 Hafizullin siirtyi Vitjaz Tšehovin KHL-joukkueeseen. Hänet valittiin liigan marraskuun 2010 kuukauden tulokkaaksi. Tammikuussa 2011 Vitjaz kauppasi Hafizullinin kasvattajaseuransa Ak Bars Kazanin KHL-joukkueeseen. Yhteensä hänen tulokaskautensa toi 47 runkosarjaottelussa tehot 3+9=12. Ak Bars tarjosi Hafizullinille myös jatkosopimusta, mutta hän kuitenkin kieltäytyi tarjouksesta puolustuksen sisäisen pelipaikkakilpailun vuoksi. Hafizullin palasi kaudeksi 2011–2012 kaksivuotisella sopimuksella Vitjaziin. Kaudella 2013–2014 hän oli joukkueen tehokkain puolustaja tehoilla 5+9=14, vaikka Hafizullin kaupattiin siirtotakarajalla tammikuussa 2014 SKA Pietariin vaihdossa Georgi Berdjukoviin. Vitjaz sai hänestä vaihdossa myös rahallisen korvauksen.
Kauden 2014–2015 päätteeksi Hafizullin voitti SKA:ssa Gagarin Cupin. Joulupäivänä 2014 hän teki joukkueen kanssa vuoden mittaisen jatkosopimuksen. Huhtikuussa 2016 Hafizullinin sopimusta jatkettiin kahdella vuodella.
Myös kauden 2016–2017 päätteeksi Hafizullin voitti Gagarin Cupin. Kaudella 2017–2018, 11. syyskuuta 2017 hänet valittiin KHL:n viikon puolustajaksi.
Ura > Maajoukkueura

Hafizullin nimettiin Venäläisten olympiaurheilijoiden joukkueeseen Pyeongchangin olympiakisoihin 2018. Aiemmin joulukuussa 2017 Kansainvälinen olympiakomitea sulki koko Venäjän joukkueen kisoista. Hafizullin on pelannut Venäjän A-maajoukkueessa yhteensä kuusi ottelua tehopistein 1+1=2. Hän teki A-maajoukkuedebyyttinsä Euro Hockey Tourin ensimmäisessä kaksoismaaottelussa 5. helmikuuta 2015 Karlovy Varyssä Tšekkiä vastaan. Hafizullin merkittiin Venäjän kolmospuolustajapariin Mihail Grigorjevin viereen. Hän keräsi ottelusta teholukeman –2. Ensimmäisen A-maajoukkuemaalinsa hän teki Karjala-turnauksessa 12. marraskuuta 2017 Helsingin Hartwall Arenalla Tšekkiä vastaan.
Hafizullin pelasi myös alle 20-vuotiaiden MM-kilpailuissa vuonna 2009.
Dave L. B. Inventive

| Dave L>  B. Inventive.Tiedot |
| --- | --- |
Toiminnassa:  2012–
Tyylilaji:  bluesrock
Kotipaikka:  Tampere
Laulukieli:  englanti
Jäsenet:  Dave Lindholm, kitara, laulu ja kosketinsoittimet   Klaus Wirzenius, basso, laulu, kitara ja kosketinsoittimet   Dino Kullberg, rummut ja lyömäsoittimet  
Levy-yhtiö:  Hype Records, 2012   TUM Records, 2012–  
Infobox OKNimi-testi OK: 
Dave L. B. Inventive on Dave Lindholmin bluesjuurista rockia soittava yhtye, joka julkaisi ensimmäisen albuminsa vuonna 2012. Tällöin yhtye käytti nimeä Dave Lindholm B. Inventive. Yhtye julkaisi myös toisen albumin vuonna 2012. Dave L. B. Inventive teki ensimmäiset keikkansa vasta toisen levyn julkaisun jälkeen. Helmikuussa 2015 yhtye julkaisi kolmannen albumin Behind Shades, jossa on mukana taustalaulajina duo, jossa oli muun muassa Battle Beastista tunettu Noora Louhimo sekä hänen veljensä Pekka Louhimo.  Lindholm ei varsinaisesti ole lyönyt loppua kokoonpanolle, mutta B. Inventiven sijaan keskittyy muuhun tuotantoonsa.[lähde? ]
Jäsenet

Dave Lindholm – kitara ja laulu
Klaus Wirzenius – basso, kitara, laulu, kosketinsoittimet, ohjelmointi
Dino Kullberg – rummut ja lyömäsoittimet
Diskografia

Dave Lindholm B. Inventive (2012,  Hype Records)
Honest Eyes (2012,  TUM Records)
Behinds Shades (2015,  TUM Records)
Aiheesta muualla

Yhtyeen Facebook-sivu
Death or Glory

| Death or Glory Running Wild |
| --- | --- | --- |

Studioalbumin tiedot
 Julkaistu: 8. marraskuuta 1989
 Tuottaja(t): Running Wild
 Tyylilaji: heavy metal
 Kesto: 54.18
 Levy-yhtiö: Noise
Running Wildin muut julkaisut
| Port Royal 1988 | Death or Glory 1989 | Blazon Stone 1991 |
Singlet albumilta Death or Glory
 ”Bad to the Bone” Julkaistu: 1989
Death or Glory on Running Wildin viides studioalbumi, joka julkaistiin 8. marraskuuta 1989. Se on yksi yhtyeen suosituimmista ja parhaina pidetyimmistä albumeista sisältäen tunnettuja kappaleita kuten "Riding the Storm" ja "Bad to the Bone". Albumin vinyyliversiolta puuttuu kappale "March On" johtuen tilaongelmista.
Albumin remasteroidulla versiolla on bonuksena vuonna 1991 julkaistu Wild Animal -EP.
Kappaleet

Riding the Storm – 6.28 (säv. Rolf Kasparek)
Renegade – 4.29 (säv. Kasparek, Iain Finlay)
Evilution – 4.43 (säv. Kasparek, Jens Becker, Finlay)
Running Blood – 4.29 (säv. R. Kasparek)
Highland Glory (The Eternal Fight) – 4.51 (säv. Becker, Finlay)
Marooned – 5.12 (säv. Kasparek, Finlay)
Bad to the Bone – 4.46 (säv. Kasparek, Finlay)
Tortuga Bay – 3.16 (säv. Kasparek, Finlay)
Death or Glory – 3.56 (säv. Majk Moti, Finlay)
Battle of Waterloo – 7.48 (säv. Kasparek)
March On – 4.15 (vain CD, säv. Moti)
Kappaleet > Remasteroitu painos

Wild Animal – 4.11 (säv. Kasparek)
Tear Down the Walls – 4.17 (säv. Kasparek, Moti)
Störtebeker – 4.04 (säv. Moti, Kasparek)
Chains and Leather – 5.45 (säv. Kasparek)
Kokoonpano

Rolf Kasparek – laulu, kitara
Majk Moti – kitara
Jens Becker – basso
Iain Finlay – rummut
Arvostelut

Allmusic:
Aiheesta muualla

Death or Glory Discogsissa. (englanniksi)
Albumi Death or Glory Encyclopaedia Metallum -sivustolla (englanniksi)
Domninos Larissalainen

Domninos Larissalainen (m.kreik. Δομνῖνος; n. 420 Larissa, Syyria – n. 480 jaa.) oli varhaiskeskiajalla elänyt syyrianjuutalainen matemaatikko. Hän tutki paljon lukuihin liittyvää teoriaa eli lukujen välisiä riippuvuuksia ja verrannollisuutta.
Elämä ja työ

Domninos syntyi Orontes-joen läheisyydessä sijainneessa Larissan kylässä. Matkustettuaan Ateenaan, hän pääsi Platonin Akatemian silloisen johtajan Syrianoksen oppilaaksi. Syrianoksella oli samanaikaisesti toinenkin oppilas, Proklos. Oppilaat kilpailivat keskenään. Prokloksen oppilaan Marinoksen mukaan Syrioanoksen annettua oppilailleen tehtäväksi valita kahdesta aiheesta esitelmän, jonka he yhdessä esittelisivät. Aiheina olivat orifilaiset teoriat ja oraakkelit. Riita syntyi jo aiheenvalinnasta, sillä Domninos halusi valita orfilaisuuden kun Proklos taas oraakkelit. Marinos kertoo, etteivät he olleet päässeet yhteisymmärrykseen Syrianoksen kuoltua. Heidän erimielisyydet syveni entisestään, kun he väittelivät siitä, miten Platonin filosofiaa pitäisi tulkita. Väittelyn voidaan katsoa jossain määrin päättyneen Prokloksen voittoon, koska muut akatemialaiset pitivät hänen näkökulmaa parempana. Proklos seurasi opettajaansa Akatemian johtajana, kun Domninos palasi takaisin kotikyläänsä Larissaan.
Domninoksen matemaattiset saavutuksia alettiin tiedostaa vasta vuonna 1832 Manual of Introductory Arithmetic -teoksen (m.kreik. έγχειρίδιον άριθμητικής είσαγωγής julkaisun myötä. Saavutusten tärkeyden ymmärtämiseen kesti vielä vuoteen 1884 asti, jolloin Paul Tannery alkoi julkaista Domninoksen töitä. Domninos kirjoitti elämänsä aikana useita teoksia, mutta niistä tunnetuin How to take a ratio out of a ratio (m.kreik. πώς έστι λόγον έκ λόγον άφελέιν) julkaistiin kuitenkin vasta vuonna 1883. Domninos käsittelee Manual of Introductory Arithmetic -teoksessaan lukujen suhteita ja mittasuhteita. Teoksen lopussa hän kertoo käsittelevänsä aiheita syvällisemmin teoksessa Elements of Arithmetic (m.kreik. άριθμητικής στοιχείωσις, ’Aritmetiikan alkeet’). Ei kuitenkaan tiedetä kirjoittiko Domninos koskaan tätä teosta. T. L. Heath epäili, ettei teos ole Domninoksen vaan jonkun muun aikalaisen kirjoittama. Bulmer-Thomas vakuuttaa Dictionary of Scientific Biography -tietokirjassaan sen olevan Domninoksen tai ainakin osittain.
Dimmitin piirikunta

Dimmitin piirikunta (engl. Dimmit County) on Yhdysvaltojen Texasin osavaltiossa sijaitseva piirikunta. Vuoden 2020 väestönlaskennassa sen asukasluku oli 8 615. Piirikunnan hallintokeskus ja väkiluvultaan suurin kunta on Carrizo Springsin kaupunki. Piirikunta perustettiin vuonna 1858.
Aiheesta muualla

Kuvia tai muita tiedostoja aiheesta Dimmitin piirikunta Wikimedia Commonsissa
Don Juan DeMarco

| Don Juan DeMarco |
| --- | --- |

Ohjaaja:  Jeremy Leven
Käsikirjoittaja:  Lord Byron Jeremy Leven
Tuottaja:  Francis Ford Coppola Michael De Luca Fred Fuchs
Säveltäjä:  Michael Kamen
Kuvaaja:  Ralf Bode
Leikkaaja:  Tony Gibbs
Lavastaja:  Maggie Martin
Pääosat:  Marlon Brando Johnny Depp Faye Dunaway
Valmistustiedot
Valmistusmaa:  Yhdysvallat
Tuotantoyhtiö:  American Zoetrope New Line Cinema
Levittäjä:  New Line Cinema Netflix
Ensi-ilta:   7. toukokuuta 1995  8. syyskuuta 1995
Kesto:  97 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Don Juan DeMarco on vuonna 1995 ensi-iltansa saanut romanttinen draamakomedia, jonka on ohjannut Jeremy Leven. Pääosissa esiintyvät Johnny Depp, Marlon Brando ja Faye Dunaway. Elokuvassa psykiatri Jack Mickler hoitaa potilastaan, joka kuvittelee olevansa maailman suurin rakastaja Don Juan.
Rooleissa

| 0 | 1 | 2 |
| --- | --- | --- |
|  Johnny Depp  | … |  Don Juan   |
|  Marlon Brando  | … |  psykiatri Jack Mickler   |
|  Faye Dunaway  | … |  Marilyn Mickler   |
|  Géraldine Pailhas  | … |  Doña Ana   |
|  Bob Dishy  | … |  Paul Showalter   |
|  Rachel Ticotin  | … |  Doña Inez   |
|  Talisa Soto  | … |  Doña Julia   |
|  Marita Geraghty  | … |  nainen ravintolassa   |
|  Richard C. Sarafian  | … |  Sy Tobias   |
|  Tresa Hughes  | … |  isoäiti DeMarco   |
|  Stephen Singer  | … |  Bill Dunsmore   |
|  Franc Luz  | … |  Don Antonio   |
|  Carmen Argenziano  | … |  Don Alfonzo   |
|  Jo Champa  | … |  Sultana Gulbeyaz   |
Difenakumi

| --- | --- |

Difenakumi
Systemaattinen (IUPAC) nimi
3-(3-bifenyl-4-yyli-1,2,3,4-tetrahydro-1-naftyyli)-4-hydroksikumariini
Tunnisteet
CAS-numero: 56073-07-5
ATC-koodi:  ?
PubChem CID: 41735
Kemialliset tiedot
Kaava: C31H24O3
Moolimassa: 444,52 g/mol
SMILES: Etsi tietokannasta: eMolecules, PubChem
Fysikaaliset tiedot
Liukoisuus veteen: Ei liukene
Farmakokineettiset tiedot
Hyötyosuus: 100 %
Metabolia: hidas, epätäydellinen, hepaattinen
Puoliintumisaika: Hidas; 20–130 päivää
Ekskreetio: renaalinen; hyvin hidas
Terapeuttiset näkökohdat
Raskauskategoria:  X(AU) X(US) 
Reseptiluokitus:  Poison (S6) (AU)
Antotapa: Oraalinen; ihokosketus; hengitys (pöly) (myrkyttämiseen)
Difenakumi on erittäin myrkyllinen 4-hydroksikumariini K-vitamiinin antagonisti antikoagulanttina toimiva myrkky. Sitä käytetään hiirien ja rottien torjuntaan.
Hoito ihmisillä

Antikoagulanttina difenakumi aiheuttaa ulkoisia ja sisäisiä verenvuotoja, jotka ilmenevät aikaisintaan 12–24 tunnin kuluttua nauttimisesta. Vasta-aineena annetaan K1 -vitamiinia. Hoito voi kestää viikkoja.
Aiheesta muualla

Kyoto Encyclopedia of Genes and Genomes (KEGG): Difenacoum (englanniksi)
Toxin and Toxin Target Database (T3DB): Difenacoum (Arkistoitu – Internet Archive) (englanniksi)
ChemBlink: Difenacoum (englanniksi)
Difenakumia et al sisältävä syöttirasia.
Dave Keuning

| Dave Keuning |
| --- | --- |
 Dave Keuning vuonna 2004.
Henkilötiedot
Syntynyt: 28. maaliskuuta 1976 (ikä 48) Pella, Iowa, Yhdysvallat
Ammatti:  muusikko, lauluntekijä
Muusikko
Laulukielet:  englanti
Aktiivisena:  2001–
Tyylilajit:  indie rock, alternative rock, new wave, heartland rock, post-punk revival
Soittimet:  laulu, koskettimet, syntetisaattori, piano, basso, kitara
Yhtyeet:  The Killers
Levy-yhtiöt:  Island, Vertigo, Marrakesh
Aiheesta muualla
Kotisivut
  [ Muokkaa Wikidatassa ] [ ohje ]  
David Brent ”Dave” Keuning (s. 28. maaliskuuta 1976 Pella, Iowa) on yhdysvaltalainen muusikko, joka tunnetaan parhaiten rock-yhtye The Killersin kitaran soittajana.
Ura > The Killers (2001–)

Yhtye perustettiin, kun Keuning laittoi mainokselle Las Vegas Weekly -lehteen, jossa luki: ”Etsitään muusikkoja yhtyeeseen. Vaikutteita: Oasis, Smashing Pumpkins, Bowie ja Radiohead.” Pian sen jälkeen Brandon Flowers vastasi, ja he alkoivat soittaa yhdessä. Sen jälkeen yhtyeeseen liittyi Mark Stoermer ja Ronnie Vannucci Jr. The Killersin ensimmäisillä demoilla oli muun muassa kappale ”Mr. Brightside”, johon Keuning kirjoitti riffin ennen tapaamista Flowersin kanssa. The Killers on myynyt yli 25 miljoonaa äänitettä maailmanlaajuisesti, mukaan lukien neljä perättäistä listaykköseksi noussutta albumia Isossa-Britanniassa.
Ura > Muut esiintymiset

Keuning on haastatteluissa maininnut, että hänellä on muutamia kappaleita, joita hän on suunnitellut julkaisevansa soolona tai sivuprojektina. Hän soitti Imagine Dragonsin kanssa The Night Tourilla.
Yksityiselämä

Keuning syntyi ja asui Pellassa, Iowassa. Hän aloitti kitaran soittamisen ennen kuin aloitti Pella Community High Schoolin, jossa hän soitti jazz-yhtyeessä. Vuonna 2000 hän muutti Las Vegasiin, Nevadaan, jossa hän työskenteli Banana Republic -vaatekaupassa. Keuningilla on yksi lapsi, Kyler, joka syntyi vuonna 2005. Keuning viettää aikaa San Diegossa ja Las Vegasissa.
Käännös suomeksi
Dave King (jääkiekkovalmentaja)

Dave King (22. marraskuuta 1947 North Battleford, Saskatchewan, Kanada) on kanadalainen jääkiekkovalmentaja. Hän on valmentanut urallaan NHL:ssä, Saksan DEL-liigassa, Venäjän superliigassa, Elitserienissä ja Kanadan miesten ja nuorten maajoukkueessa.
Ura > Juniorisarjoissa ja Kanadan maajoukkueessa

King aloitti valmennusuransa Saskatchewanin yliopistossa 1972. Tämän jälkeen hän valmensi alemmissa juniorisarjoissa, kunnes siirtyi WHL-juniorisarjaan. WHL:ssä hän valmensi Saskatoon Bladesia ja Billings Bighornsia. Keväällä 1978 King valittiin WHL:n vuoden valmentajaksi. Hän palasi Saskatchewanin yliopistoon vuonna 1980.
King siirtyi vuonna 1982 Kanadan kansallisen jääkiekko-ohjelman pariin. Hän valmensi useita vuosia Kanadan maajoukkueita arvoturnauksissa ja harjoituskaudella. Nuorten MM-kilpailuissa 1982 King oli Kanadan valmentaja, kun maa voitti kultaa. Myöhemmin samana keväänä hän toimi Kanadan apulaisvalmentajana MM-kilpailuissa, joissa maa sijoittui pronssille. King oli Kanadan nuorten valmentajana jälleen vuoden 1983 kisoissa, joista Kanada sai pronssia. Hän jatkoi Kanadan maajoukkueessa vuoteen 1992. King valmensi maajoukkuetta MM-kilpailuissa 1989, 1990, 1991 ja 1992. Kanada sai hopeaa vuosina 1989 ja 1991. Olympialaisissa King oli Kanadan päävalmentajana Sarajevossa 1984, Calgaryssä 1988 ja Albertvillessä 1992. Viimeksi mainitussa turnauksessa Kanada voitti hopeaa.
Ura > NHL-valmentajaksi

Calgary Flamesissa King pääsi ensimmäisen kerran päävalmentajaksi NHL:ssä. Calgary palkkasi hänet kauden 1991–1992 pettymyksen jälkeen, kun joukkue jäi pudotuspelien ulkopuolelle ensimmäisen kerran 12 vuoteen. King valmensi kolme kautta Calgaryä, ja vei joukkueensa kahdesti runkosarjassa divisioonansa voittoon. Hän ei kuitenkaan jatkanut joukkueessa enää kauden 1994–1995 jälkeen. King siirtyi Japanin jääkiekkoliiton palvelukseen konsulttina ja aloitti Japaniin ympärivuoden pelaavan maajoukkueen, joka kierteli pelaamassa Pohjois-Amerikassa ja Euroopassa. Naganon olympialaisissa 1998 King oli Japanin joukkueen manageri.
NHL:ään King palasi kaudeksi 1997–1998, kun hänet palkattiin Montreal Canadiensin apulaisvalmentajaksi. Hän oli Montrealin apulaisvalmentajana kahden kauden ajan, ja niiden päälle vielä kauden Montrealin Euroopan-kykyjenetsinnän johtajana. Heinäkuussa 2000 King nimettiin laajennusjoukkue Columbus Blue Jacketsin ensimmäiseksi valmentajaksi. Columbus otti kaudella 2000–2001 71 pistettä runkosarjassa ja oli NHL-historian toiseksi paras laajennusjoukkue. Columbus voitti kotihallissaan, Nationwide Arenalla, yli puolet otteluista ensimmäisenä laajennusjoukkueena sitten vuoden 1970. Vuonna 2002 King nimettiin IIHF Hall of Fameen. King valmensi Columbusta kolmella kaudella. Hän sai potkut kesken kauden 2002–2003. Joukkue oli Läntisen konferenssin viimeisenä, vaikka se oli tehnyt uusia hankintoja ennen kautta. Joukkueen manageri Doug MacLean korvasi itse Kingin tammikuussa 2003.